Javaslat A TANÁCS HATÁROZATA az 1995. évi gabonakereskedelmi egyezmény időbeli hatálya meghosszabbítása tekintetében az Európai Unió által a Nemzetközi Gabonatanácsban képviselendő álláspont meghatározásáról /* COM/2012/0779 final - 2012/0362 (NLE) */





INDOKOLÁS 1. Az 1995-ös gabonakereskedelmi egyezményt (a továbbiakban: az egyezmény) a Közösség a 96/88/EK tanácsi határozattal[1] kötötte meg, 1998. június 30-ig terjedő hatállyal, amelyet azóta rendszeres időközönként meghosszabbítottak. Az egyezményt legutóbb 2011 júniusában hosszabbította meg a Nemzetközi Gabonatanács határozata, így 2013. június 30-ig marad hatályban. 2. Az Uniónak érdekében áll az egyezmény újabb, két évig terjedő időszakra történő meghosszabbítása. 3. Az egyezmény meghosszabbítása maga után vonja az említett egyezményt és az 1999-ben kötött Élelmiszersegély Egyezményt magában foglaló Nemzetközi Gabonatanács igazgatási költségvetéséhez való uniós hozzájárulás időtartamának meghosszabbítását is. Ez a hozzájárulás az Unió költségvetésében a 05 06 01 tétel (nemzetközi mezőgazdasági megállapodások) alatt szerepel. 4. E javaslat célja az, hogy a Bizottság számára megszerezze a Tanács felhatalmazását arra, hogy a Nemzetközi Gabonatanácsban az Unió nevében a Gabonakereskedelmi Egyezmény 2015. június 30-ig terjedő meghosszabbítása mellett szavazzon. 2012/0362 (NLE) Javaslat A TANÁCS HATÁROZATA az 1995. évi gabonakereskedelmi egyezmény időbeli hatálya meghosszabbítása tekintetében az Európai Unió által a Nemzetközi Gabonatanácsban képviselendő álláspont meghatározásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével, tekintettel a Bizottság javaslatára, mivel: (1) Az 1995-ös Gabonakereskedelmi Egyezményt a Közösség a 96/88/EK tanácsi határozattal[2] kötötte meg, és azóta az egyezményt további kétéves időszakokra rendszeresen meghosszabbították. Az egyezményt legutóbb 2011 júniusában hosszabbította meg a Nemzetközi Gabonatanács határozata, így 2013. június 30-ig marad hatályban. Az Unió érdekében áll a megállapodás időbeli hatályának további meghosszabbítása. Ezért szükséges, hogy a Bizottságot, amely a Gabonakereskedelmi Egyezményben az Uniót képviseli, felhatalmazzák a hosszabbítás mellett történő szavazásra, A KÖVETKEZŐKÉPPEN HATÁROZOTT: 1. cikk Az Unió a Nemzetközi Gabonatanácsban képviselt álláspontjának megfelelően az 1995. évi gabonakereskedelmi egyezmény időbeli hatályának újabb, két évig terjedő időtartamra történő meghosszabbítása mellett szavaz. A Bizottság felhatalmazást kap arra, hogy ezt az álláspontot képviselje a Nemzetközi Gabonatanácsban. 2. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről az elnök PÉNZÜGYI KIMUTATÁS Szakpolitikai terület: Mezőgazdaság és vidékfejlesztés Tevékenység: A mezőgazdasági és vidékfejlesztési szakpolitikai terület nemzetközi vonatkozásai A tevékenység megnevezése: az 1995-ös gabonakereskedelmi egyezmény meghosszabbítása 1. KÖLTSÉGVETÉSI TÉTEL + MEGNEVEZÉS 4. fejezet - Az EU mint globális partner 05 06 01: Nemzetközi mezőgazdasági megállapodások 2. ÁLTALÁNOS ADATOK 2.1. A fellépésre elkülönített teljes keretösszeg (működési előirányzatok): 0,833 millió EUR 2.2. Időbeli hatály: 2013. július 1-jétől 2015. június 30-ig 2.3. A több évre tervezett teljes kiadás (millió EUR), amelyet a Költségvetési Hatóságnak jóvá kell hagynia a 2014-es és 2015-ös költségvetés elfogadásakor || 2013/14 || 2014/15 || Total Kötelezettségvállalási előirányzatok || 0,406 || 0,427 || 0,833 Kifizetési előirányzatok || 0,406 || 0,427 || 0,833 2.4. A pénzügyi programozással és a pénzügyi kerettel való összeegyeztethetőség X A javaslat összeegyeztethető a jelenlegi pénzügyi programozással 2.5. A bevételre gyakorolt pénzügyi hatás X A javaslatnak nincsenek pénzügyi hatásai (valamely intézkedés végrehajtásával kapcsolatos technikai kérdésekre vonatkozik). 3. KÖLTSÉGVETÉSI JELLEMZŐK Kiadás típusa || Új jogszabály || EFTA-hozzájárulás || Csatlakozni kívánó országok hozzájárulásai || A pénzügyi terv fejezete Kötelező || Kül. || Nem. || Nincs. || Nincs. || 4 Az EU mint globális partner 4. JOGALAP A Szerződés (EUMSz) 207. cikke a 218. cikk (9) bekezdésével összefüggésben. 5. LEÍRÁS ÉS INDOKOLÁS 5.1. A közösségi fellépés szükségessége A gazdaságban, illetve azon belül is különösen a mezőgazdasági ágazatban betöltött fontos szerepére tekintettel az Európai Uniónak részt kell vennie a nemzetközi mezőgazdasági megállapodásokban, amelyek az érintett termékek vonatkozásában fontos eszközét jelentik a világban történő fejlemények követésének és az uniós érdekek védelmének. Az EU által a Nemzetközi Gabonatanácsnak (IGC) fizetett tagsági hozzájárulások lehetővé teszik a nemzetközi megállapodások céljainak megvalósítását. Az 1995-ös Gabonakereskedelmi Egyezményhez és az 1999-es Élelmiszersegély Egyezményhez kapcsolódó megállapodás igazgatásáért felelős Nemzetközi Gabonatanács előmozdítja a megállapodásokban foglalt célkitűzések megvalósítását, beleértve többek között a nemzetközi együttműködést, a statisztikai adatok cseréjét és a piaci trendek előrejelzését, valamint – az Élelmiszersegély Egyezményben foglaltaknak megfelelően – annak garantálását, hogy az Európai Unió ellátja a fejlődő országokat egy minimális élelmiszersegély-mennyiséggel. Ezért az EU-nak érdekében áll az ezekben a megállapodásokban való részvétel. A tagsági hozzájárulások mértékét éves alapon határozzák meg, és azokat addig kell fizetni, amíg az EU tagja az egyezményeknek. Egyértelmű, hogy amennyiben az Európai Unió kénytelen volna maga elvégezni azokat a tevékenységeket, amelyeket az IGC lát el, ez a tagsági hozzájárulás költségénél sokkal nagyobb összköltséggel járna. 5.2. A tervezett fellépés és a költségvetési beavatkozás módja Az EU éves tagsági hozzájárulást fizet a Nemzetközi Gabonatanácsnak. A hozzájárulást addig kell fizetni, amíg az EU az egyezmények aláíró fele marad. Az Európai Bizottság teljes mértékben részt vesz a Nemzetközi Gabonatanács tevékenységeiben, és kihasználja a tagságból származó valamennyi előnyt. 6. PÉNZÜGYI HATÁS 6.1. Működési előirányzatokra gyakorolt teljes pénzügyi hatás Kötelezettségvállalások (a harmadik tizedes jegyig): 0,833 millió EUR a két éves időszakra: 0,406 a 2013/2014-es időszakra és 0,427 a 2014/2015-ös időszakra. 6.2. Számítás A két egyezmény alkalmazásával kapcsolatban felmerülő kiadásokat a gabonakereskedelmi egyezmény valamennyi tagja által fizetendő éves hozzájárulások fedezik. Az egyes tagok által fizetendő hozzájárulást az adott tagra jutó szavazatok számával, valamint a tagnak a nemzetközi piacon betöltött jelentőségével arányosan határozzák meg. Az egyezményben összesen 2000 szavazat van, amelyből az Európai Unió a becslések szerint 2013/2014-ben és 2014/2015-ben 380 szavazattal rendelkezik. A szavazatonkénti költség a becslések szerint 2013/2014-ben 1070 EUR lesz, ami 0,406 millió EUR összegű uniós hozzájárulást eredményez. 2014/2015 vonatkozásában a szavazatonkénti összeg kiigazítására tekintettel a becsült költség 0,427 millió EUR. Ezek az összegek 10%-os biztonsági tartalékot tartalmaznak (átváltási árfolyamok, váratlan változások a szervezetben stb.). A számításokhoz 1,25 EUR = 1 GBP becsült átváltási árfolyamot vettünk alapul. 7. A SZEMÉLYI ÁLLOMÁNYRA ÉS AZ IGAZGATÁSI KIADÁSOKRA GYAKOROLT HATÁS 7.1. A személyi állományra gyakorolt hatás Álláshely típusa || A fellépés kezelésére a meglévő állományból kirendelendő létszám || Összesen || A fellépés keretében felmerülő feladatok leírása Állandó létszámkeret || Ideiglenes létszámkeret || Tisztviselők vagy ideiglenes alkalmazottak || A B C || 0,2 0,1 – || – – – || 0,2 0,1 – || Felkészülés a Nemzetközi Gabonatanács ülésein való részvételre és az üléseken hozott intézkedések nyomon követése Egyéb személyi állomány || – || – || – || Összesen || 0,3 || – || 0,3 || 7.2. A személyi állományra gyakorolt teljes pénzügyi hatás A személyi állomány típusa || Összeg (EUR) || Számítás Tisztviselők Ideiglenes alkalmazottak || 36 600 || 0,3 x 122 000 Egyéb személyi állomány || || Összesen || 36 600 || 8. NYOMON KÖVETÉS ÉS ÉRTÉKELÉS 8.1. A nyomon követés rendszere A Bizottság szolgálatai teljes mértékben részt vesznek a Nemzetközi Gabonatanács ülésein (az igazgatási bizottságok és a Nemzetközi Gabonatanács értekezletein), amelyek a költségvetési hozzájárulások meghatározásáért felelős kormányzó testületek. Az ülésekről szóló jelentéseket és az ülések során hozott határozatokat közzéteszik, és azok szabadon hozzáférhetőek a tagok számára. 9. CSALÁS ELLENI INTÉZKEDÉSEK Az EU-hozzájárulások teljesítését és ellenőrzését a Nemzetközi Gabonatanács által előírt szabályokkal összhangban kell felügyelni. Az audit és az ellenőrzés módozatait az említett nemzetközi szervezet jogalapja határozza meg. A szervezet elszámolásait független külső könyvvizsgáló hitelesíti. Az általa kiadott tanúsítványt jóváhagyás és az azt követő közzététel céljából benyújtják a Nemzetközi Gabonatanács illetékes szervéhez. [1] HL L 21., 1996.1.27., 47. o. [2] HL L 21., 1996.1.27., 47. o.